Komission asetus (EY) N:o 381/2002, annettu 28 päivänä helmikuuta 2002, asetuksesta (EY) N:o 2535/2001 poikkeamisesta Etelä-Afrikan juustoja koskevien tuontitodistushakemusten osalta



Virallinen lehti nro L 060 , 01/03/2002 s. 0028 - 0028



Komission asetus (EY) N:o 381/2002, annettu 28 päivänä helmikuuta 2002, asetuksesta (EY) N:o 2535/2001 poikkeamisesta Etelä-Afrikan juustoja koskevien tuontitodistushakemusten osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 26 artiklan 3 kohdan ja 29 artiklan 1 kohdan, sekä katsoo seuraavaa: (1) Neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta 14 päivänä joulukuuta 2001 annetussa komission asetuksessa (EY) N:o 2535/2001(3) säädetään tuotavien määrien jakautumisesta puolivuosittain, tuontitodistushakemusten jättämistä koskevasta määräajasta sekä jäljellä olevien määrien siirtämisestä seuraavalle tuontijaksolle. (2) Etelä-Afrikasta peräisin olevia juustoja koskevien tuontitodistushakemusten määrä 1 päivän tammikuuta ja 30 päivän kesäkuuta 2002 väliseksi ajaksi oli erittäin vähäinen, koska ei ollut varmuutta siitä, onko juustojen tuonti kyseisestä kolmannesta maasta ylipäätään mahdollista. Ihmisravinnoksi tarkoitettuja elintarvikkeita tuottavien kolmansien maiden laitosten on oltava hyväksyttyjä raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY(4), sellaisena kuin se on viimeksi muutettuna direktiivillä 94/71/EY(5), mukaisesti, jotta voidaan varmistaa terveyssääntöjen noudattaminen. Yhtäkään Etelä-Afrikan tasavallan maitotuotteiden tuotantolaitosta ei ollut kuitenkaan hyväksytty todistushakemuksen jättöaikana 1-10 päivänä tammikuuta 2002, minkä vuoksi vienti Euroopan yhteisöön oli mahdotonta. (3) Hyväksyntämenettelyn päätökseen saattamisen seurauksena Etelä-Afrikasta peräisin olevia maitotuotteita voidaan nyt viedä Euroopan yhteisöön. Jotta kiintiötä voitaisiin hyödyntää täysimääräisesti ja jotta lähes koko kiintiötä koskevan toisen hakemusjakson avaamista ei tarvitsisi odottaa vuoden 2002 toiselle vuosipuoliskolle asti, vuoden 2002 ensimmäisellä puoliskolla olisi poiketen siitä, mitä asetuksessa (EY) N:o 2535/2001 säädetään, avattava kaikille toimijoille uusi juustoja koskevien tuontitodistushakemusten jättökausi jäljellä olevan määrän osalta. (4) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Poiketen siitä, mitä asetuksen (EY) N:o 2535/2001 6 artiklassa, 14 artiklan 1 kohdassa ja 16 artiklan 2 kohdan toisessa alakohdassa säädetään, mainitun asetuksen liitteessä I olevassa E osassa tarkoitettuun kiintiöön 09.4151 kuuluvia Etelä-Afrikasta peräisin olevia juustoja koskevia tuontitodistushakemuksia 1 päivän tammikuuta ja 30 päivän kesäkuuta 2002 väliseksi ajaksi voidaan jättää 2730 tonnin rajoissa 1-10 päivänä maaliskuuta 2002. 2. Poiketen siitä, mitä asetuksen (EY) N:o 2535/2001 12 artiklan toisessa alakohdassa säädetään, hakija, joka on jättänyt 1 kohdassa tarkoitettua kiintiötä koskevan tuontitodistushakemuksen 1-10 päivänä tammikuuta 2002, voi jättää uuden hakemuksen tämän asetuksen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä helmikuuta 2002. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 193, 29.7.2000, s. 10. (3) EYVL L 341, 22.12.2001, s. 29. (4) EYVL L 268, 14.9.1992, s. 1. (5) EYVL L 368, 31.12.1994, s. 33.